เครียด ชอบอยู่ในห้องมืดๆ ฟังเพลงเศร้า คิดแต่เรื่องตาย แต่ไม่คิดฆ่าตัวตาย แต่แช่งให้ตัวเองโดนรถชนบ้าง โดนฆ่าบ้าง กินนอนไม่เป็นเวลา ลองไปพบผู้คนก็ได้แต่ยิ้มแห้งๆให้เขา ไปหาแล้ว ก็บอกแค่เครียดเรื่องทั่วไป ให้นอนพัก แต่ก็ไม่หายผมควรทำไงดีครับ
สวัสดีค่ะ โรคซึมเศร้าคือการที่มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดันติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมจากอาการดังกล่าวมาเบื้องต้นนั้น อาจจะเข้าข่ายเป็นโรคซึมเศร้าได้เช่นกัน แต่อาจจะต้องซักประวัติและดูอาการเพิ่มเติมจากการพูดคุยกันจริงๆ แนะนำไปพบแพทย์อีกครั้ง และสามารถแจ้งแพทย์ตามที่เขียนมาได้เลย และอาจบอกว่าเคยมารักษาแล้ว ยังไม่ดีขึ้น อยากให้แพทย์ช่วยคัดกรองโรคซึมเศร้าการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น